**Referat af skolebestyrelsesmøde**

**Dato:**

**Torsdag den 7. februar klokken 16.30 – 18.30**

|  |  |
| --- | --- |
|  **Deltagere:**  Bente Brandstrup (formand)  |   |
| Erik Svedborg Anett Nagel Hansen Stefan Wilkens (eksternt medlem)  **Afbud fra:** Lars Albrechtsen Jeppe Dørup Helle Pedersen Dorte Hare (suppl.)  | David Wulf-Andersen Sonny Kraack Miguel Svane       |

**1. Orientering fra Formanden og fra Skolelederen**

Bente sidder fortsat i hovedbestyrelsen for Børn og Forældre.

NFS (netværk for forældre under specialundervisning) skal afholde årsmøde på Nyborg Heldagsskole d. 9. marts, hvor bl.a. Miguel skal holde et oplæg. Bente har siddet i ”advisory board” for Nyborg Modellen, hvilket er blevet nedlagt siden sidste møde.

Miguel informerede om rokering af to lærere.

Én af skolens dygtige familievejledere, Bettina, har fået nyt job. Det er endnu ikke afklaret hvornår stillingen slås op.

Rikke fokuserer sin ledelseskraft på afdeling D frem til sommerferien og afgiver i den periode nogle opgaver til Peter og David.

Erik og Miguel har været til fællesrådsmøde, til fremlæggelse af kommunens nye Skole- og dagtilbudspolitik. Miguel synes det er nogle rigtig gode politikker der bl.a. handler om inkluderende fællesskaber og livsduelighed – værdier der taler lige ind i vores område. Politikkerne sendes rundt til bestyrelsen med henblik på input til høringssvar.

1. **Nyt fra Skellerup (v. Stefan - Landsbyråd og Borgerforeningen)**  Der er gang i øvningen til årets dilettant der har premiere i uge 11.

Landsbyrådet er opsøgende på nye projekter til ansøgning i tilskudspuljen på en halv million til landsbyerne.

Der er stor tilslutning til landsbyens fællesspisninger.

1. **Nyt fra Elevrådets arbejde, v. David**

Der er ikke de store nyheder siden sidst. Den årlige trivsels- og arbejdsmiljømåling nærmer sig, hvilket der ligger en god opgave i for elevrådet. Bente nævner muligheden for en elev-AMR. DCUM har arbejdet med indeklima for elever.

Vi er blevet pålagt at bruge ministeriets trivselsmåling. Skolen har gode erfaringer med at bruge Klassetrivsel.dk og overvejer om vi fortsat skal supplere med dette redskab.

1. **Princip for skole-hjemsamarbejde.**

Formuleringen af principperne blev gennemgået.

TR for lærerne mener at angivelsen af antal af skole/hjemarrangementer, samtaler og konferencer er unødvendigt konkret og at principper bør være overordnede.

Der blev enighed om, i principperne, at nævne de forskellige samarbejdsformer mellem hjem og forældre, samt indføje at alle deltageres deltagelse og rolle på mødet skal være kendt af forældrene. Miguel laver den endelige formulering.

1. **Regnskab 2018 – herunder etablering af afdeling D.**

Miguel arbejder på at gøre skolens økonomiske prioriteringer og dispositioner mere gennemsigtige for skolens medarbejdere – fortrinsvis gennem MED.

Det er lykkes at ramme budgettet rigtig godt på de væsentlige områder – først og fremmest på lønudgifter til personale.

Skolens personale er rigtig gode til at overholde de budgetter som de administrerer.

Regnskabet viser et højt forbrug på vikarbudgettet – ledelsen er opmærksomme på problematikken.

Det er et vilkår at skolen modtager reguleringer på udenbyselever meget sent på året – en regulering der er svær at forudsige størrelsen af.

Skolen har i resursemodellen tre ledere – den sidste finder skolen selv midler til. I praksis udfører lederne dog vikaropgaver og familiearbejde, så den reelle ledelsesresurse skønsmæssigt udgør 3,2 ledere.

Skolen kommer ud med et overskud på omkring 400.000.

1. **Første budgetbehandling 2019 – input og værdier fra Skolebestyrelsen** Elevtallet for det kommende år tegner til at ligge på niveau med nuværende år, med omkring 60 nyborg-elever, 10 kursusklasseelever og 36 udenbyselever.

Bestyrelsen synes at skolen er i god stand og med gode faciliteter, og ønsker at personaleresurser prioriteres højt.

1. **Årsmødet 21. marts 2019. Praktisk planlægning + der skal vælges en ny i stedet for Lars fra august.**

Der er udsendt invitationer til personale, og forældre vil modtage invitation umiddelbart efter vinterferien. Skolen står for det praktiske arrangement.

Der skal forberedes valghandling idet Lars er på valg. Der skal søges efter nye mulige forældrerepræsentanter.

1. **Ferieplanen for Nyborgs skoler.**

Miguel gennemgik det kommende skoleårs ferieplan.

1. **Evt.**

Miguel fortalte om ansættelse af kommunens nye skolechef, Lars. Vi vil gøre hvad vi kan for at give ham en god introduktion til skolen samt kommunens specialområde.

Punkter til næste møde:

* + Sommer-camp – hvad er målet og hvordan passer det til vores elever?
	+ Fællesaktiviteter – idéer til fælles aktivitetsdag for personale, elever og forældre.